अपर्णा बालमुरली

अपर्णा बालमुरली (जन्म: ११ सप्टेंबर १९९५) ही एक भारतीय अभिनेत्री आणि पार्श्वगायिका आहे, जी प्रामुख्याने मल्याळम आणि तमिळ चित्रपटांमध्ये काम करते. तिला राष्ट्रीय चित्रपट पुरस्कार आणि दक्षिणेकडील फिल्मफेर पुरस्कार मिळाला आहे.

अपर्णा ही महेशिन्ते प्रथाकारम (२०१६), संडे हॉलिडे (२०१७), सूरराय पोत्रू (२०२०), रायन (२०२४) आणि किष्किंधा कांडम (२०२४) मधील भूमिकांसाठी ओळखली जाते. सूरराय पोत्रु मधील तिच्या अभिनयासाठी तिला सर्वोत्कृष्ट अभिनेत्रीचा राष्ट्रीय चित्रपट पुरस्कार मिळाला.

 सुरुवातीचे जीवन 
अपर्णाचा जन्म केरळमधील त्रिशूर येथे संगीत दिग्दर्शक केपी बालमुरली मेनन आणि शोभा बालमुरली यांच्या घरी झाला. तिने देवमथा सीएमआय पब्लिक स्कूलमध्ये शिक्षण घेतले.

 कारकीर्द 
२०१५ मध्ये, अपर्णाचा पहिला चित्रपट ओरू सेकंड क्लास यात्रा  प्रदर्शित झाला जो मल्याळम भाषेत होता. पुढील वर्षी २०१६ मध्ये हास्य-नाट्यपट महेशिन्ते प्रथिकारम  मुळे ती प्रसिद्ध झाली. ह्यासाठी तिला सर्वोत्कृष्ट सहाय्यक अभिनेत्रीसाठी फिल्मफेअर पुरस्कार (मल्याळम) चे नामांकन मिळाले. तिने कॉमेडी ओरु मुथास्सी गाडा (२०१६) मध्ये देखील काम केले. तिने ८ थोट्टक्कल (२०१७) मधून तमिळ भाषेतील चित्रपटांमध्ये पदार्पण केले. तिने संडे हॉलिडे (२०१७) आणि थ्रिसिवापेरूर क्लिप्थम (२०१७) मध्ये भूमिका केल्या. दोन्ही चित्रपटांमध्ये ती अभिनेता आसिफ अलीसोबत आहे. तिचे २०१८ मध्ये रिलीज झालेले चित्रपट म्हणजे कामुकी आणि बी. टेक  हे होते. जी.व्ही. प्रकाशकुमार अभिनीत सर्वम थाला मायाम (२०१९) मध्ये तिला तमिळ चित्रपटात काम दिले गेले. तिचे त्यानंतरचे मल्याळम चित्रपट म्हणजे मिस्टर अँड मिस राउडी (२०१९) आणि जीम बूम भा (२०१९) होते.

सूर्या सिवकुमार अभिनीतसूरराय पोत्रू (२०२०) मध्ये ती बोम्मी म्हणून दिसली. हा चित्रपट जी.आर. गोपीनाथ यांच्या जीवनावर आधारीत आहे ज्यात अपर्णाने त्यांच्या पत्नीची भूमिका साकारली आहे. ह्या चित्रपटाला ५ राष्ट्रीय चित्रपट पुरस्कार मिळाले ज्यात अपर्णासाठी राष्ट्रीय चित्रपट पुरस्कार, सर्वोत्कृष्ट अभिनेत्री देखील होता. सोबतच तिला सर्वोत्कृष्ट अभिनेत्रीसाठी फिल्मफेर समीक्षक पुरस्कार (तमिळ) देखील मिळाला. चित्रपट २०२४ सिरफिरा  म्हणून हिंदीमध्ये बनवला गेला आणि राधिका मदनने ही भूमिका साकारली. अपर्णाचा पुढचा तमिळ चित्रपट थीथम नंद्रम (२०२१) होता.

 पुरस्कार 
वर्ष चित्रपट पुरस्कार श्रेणी निकाल संदर्भ २०२० सूरराय पोत्रु राष्ट्रीय चित्रपट पुरस्कार सर्वोत्कृष्ट अभिनेत्री   २०२२ फिल्मफेअर अवॉर्ड्स साउथ सर्वोत्कृष्ट अभिनेत्रीसाठी समीक्षक पुरस्कार - तमिळ   २०२० SIIMA पुरस्कार सर्वोत्कृष्ट अभिनेत्रीसाठी SIIMA समीक्षक पुरस्कार - तमिळ 

 संदर्भ 

वर्ग:२१व्या शतकातील भारतीय गायक
वर्ग:२१व्या शतकातील भारतीय महिला गायिका
वर्ग:२१व्या शतकातील भारतीय अभिनेत्री
वर्ग:राष्ट्रीय चित्रपट पुरस्कार, सर्वोत्कृष्ट अभिनेत्री
वर्ग:तमिळ दूरचित्रवाहिनी अभिनेत्री
वर्ग:तमिळ चित्रपट अभिनेत्री
वर्ग:मल्याळम चित्रपट अभिनेत्री
वर्ग:भारतीय चित्रपट अभिनेत्री
वर्ग:इ.स. १९९५ मधील जन्म
वर्ग:स्त्री चरित्रलेख